เหมือนจะล้างไม่ถูกวิธี ล้างแล้วไหลย้อนออกมาทางเดิมไหลกลับ จะเป็นไรไหมคับ กังวลมาก ก็เลยหยุดล้าง แล้วสักพักเหมือนคัดจมูกมากขึ้น ก่อนล้างไม่ค่อยคัดจมูกพอล้างแล้วรู้สึกคัดจมูกเป็นไรไหมคับ
สวัสดีค่ะงานการล้างจมูกด้วยน้ำเกลือเป็นการทำความสะอาดโพรงจมูกด้วยน้ำเกลือที่มีความเข้มข้นตั้งแต่ร้อยละ 0.9 ถึงร้อยละ 3 โดยน้ำเกลือไม่สามารถฆ่าเชื้อเแบคทีเรีย เชื้อรา ไวรัส รวมถึงเชื้อโควิด-19 ที่อยู่ในโพรงจมูกหรือระบบทางเดินหายใจได้ แต่จะช่วยลดอาการที่เกิดจากการติดเชื้อ ทำให้สารคัดหลั่งคั่งค้างในจมูกไหลออกไปได้ขั้นตอนการล้างจมูกที่ถูกต้อง ควรหันหน้าข้างใดข้างหนึ่งไปด้านข้างเล็กน้อย เพื่อให้รูจมูกข้างใดข้างหนึ่งอยู่ต่ำกว่าดันน้ำเกลือเข้ารูจมูกข้างที่อยู่ด้านบนและอ้าปากเล็กน้อยจนน้ำเกลือไหลออกมาจากรูจมูกอีกข้างหรือปาก โดยขณะที่ฉีดน้ำเกลือ ให้บ้วนน้ำเกลือทิ้งเสมอ และหายใจทางปากแทนหลังจากฉีดน้ำเกลือจนหมด ให้สั่งน้ำมูกเบา ๆ เพื่อให้น้ำเกลือหรือสิ่งตกค้างในโพรงจมูกไหลออกมาให้หมด และสลับทำตามขั้นตอนด้านบนใหม่ทั้งหมดอีกครั้งกับรูจมูกอีกข้างหนึ่งหากทำผิดขั้นตอนไปเล็กน้อย น้ำไหลย้อนออกมาทางเดิมนั้น ก็ไม่น่าจะมีปัญหาอะไรค่ะ อาจจะรู้สึกไม่สบายใจ คัดในจมูกนิดหน่อยได้ชั่วคราว และน่าจะดีขึ้นได้เองสังเกตอาการหลังจากนี้ค่ะ ถ้ายังคัดจมูกมากขึ้นเรื่อยๆ เจ็บเยอะ มีสารคัดหลั่งผิดปกติไหลจากจมูกมาก ควรไปพบแพทย์